钦定古今图书集成/明伦汇编/闺媛典/第152卷 > 王世昌妻易氏
## 钦定古今图书集成/明伦汇编/闺媛典/第152卷 > 王世昌妻易氏

按《明外史列女传》：“分宜易氏，安福王世昌妻。于归时，
世昌已遘疾，奄奄十馀月，易事之，衣不解带。世昌亡，
除丧犹缟素，姑怜之，谓汝犹处子，可终累乎？跪泣曰：
‘是何言哉？父母许我王氏，即终身王氏妇矣’。”自是独
处一楼，不窥户外，四十馀年。方世昌疾，所吐痰血，辄
手一布囊盛之。卒后，用所盛囊为枕，枕之终身。